Onsdag eftermiddag uddelte Aalborg Kommune Aalborg Bæredygtighedspris til Himmerland Boligforening. Prisen går til en nordjyske virksomhed, der har formået at skabe økonomisk vækst gennem grønne arbejdspladser samt sikre bæredygtighed. Himmerland Boligforening modtager prisen på grund af deres plan om energirenovering af 3.500 boliger, der sikrer arbejdspladser i byggebranchen og energieffektiviserer boligerne, og dele-elbiler, der kan benyttes af visse lejere. Prisen går til en nordjysk virksomhed, der har formået at skabe arbejdspladser og vækst i samfundet ved hjælp af grønne projekter, der sikrer bæredygtighed. Bæredygtighedsprisen blev i år uddelt for femte gang. Det foregik i et telt på Honnørkajen ved siden af Utzon Centret i Aalborg, hvor Anders Lund Madsen var vært. De fem andre nominerede virksomheder var: Affaldsselskabet Vendsyssel Vests (AVV) for deres genbrugsbutik og flygtningepraktikanter. SerEnergy for deres miljøvenlige brændselsceller til el-biler, der omdanner træsprit til el. Egholm Folkefarm for deres fokus på økologiske råvarer. Atlantic Leather / Tindskard Aps for deres produktion af læder lavet af fiskeskind. Greenway-Denmark for deres bæredygtige engangsservice lavet af plantefibre og majsstivelse.

Opsummering:
Himmerland Boligforening vinder Aalborg Bæredygtighedspris for deres boligrenovering og dele-elbiler.